  Виталий Пронин Туннэ нуналлы 10 сюрслэсь ятыр нылпиосты нуналлы быдэ школае нуэ-вае 410 автобус. Элькунысьтымы 9 школаосы вуизы ӵыжак-выль автобусъёс. Отын пуктэмын ни тахографъёс, автобусъёс пыртэмын ГЛОНАСС системае. Берло дыре школаосы вуись автобусъёсысь пуконъёс бордысь еос гинэ но мукет сямен юнматэмын - нылпиос сое пельпумазы портфелез музэн дӥсяло: юн-юн думисько. Гурт школаослэн директоръёссы таӵе кузьымлы туж шумпото, угось азьло аръёсы басьтэм автобусъёс туала куронъёслы уг тупало, отчы тахограф пуктон сярысь гинэ но сюлмаськоно луэ.Автобусъёслэсь усьтонъёссэс люкылӥз дышетонъя но наукая министрлэсь ужзэ быдэсъясь Алексей Шепталин. Та интыяз со кемалась ӧвӧл на, но валаса вуттэм ни, макем кулэ школаослы транспорт:- Автобусъёс пумен вужмо, ярантэм луо,  - шуиз со.  - Та сяна, арлы быдэ усьтӥсько выль школа маршрутъёс. Угось нылпи ӧжыт кыле ке, школа пытсаське. Нош отысь нылпиосты артэ школаосы нуллоно луэ ни.Туннэ нуналлы 10 сюрслэсь ятыр нылпиосты нуналлы быдэ школае нуэ-вае 410 автобус. Муниципал кылдытэтъёслэн лыдпусъёссыя, туэ ар кутсконлы кулэ на вал 40 автобус. Ар кутсконын ик 5-ез вуиз, али - 9-эз, туэ октябрь пумын Дышетонъя но наукая министерство возьма на 4-зэ. Оскон вань: ӵуж автобусъёс элькунамы вуозы вуоно арын феврале но. Но кӧня - вераны уг луы на, сое чаклалоз Россилэн Правительствоез.УД Туспуктэм: скриншот Теги: дышетон  